**Nicholas Anthony Phillip Clay** (født 18. september 1946, død 25. mai 2000) var en engelsk skuespiller, på film kjent for sine heroiske roller.

Liv og karriere
---------------

Clay var født i Streatham i London, hans foreldre var Bill og Rose Clay. Han studerte ved Royal Academy of Dramatic Art (RADA) og begynte sin skuespillerkarriere tidlig på 1970-tallet med små roller i film og fjernsyn.

Han opptrådte også i flere teaterproduksjoner på West End. Han fikk roller i flere av Laurence Oliviers oppsetninger på Old Vic og i løpet av 1970-tallet ble han betraktet som en av britisk teater mest lovende skuespillere. Blant hans suksesser var Molières *Misantropen* som førte ham til USA hvor han spilte den samme rollen på Broadway i 1975.

Hans mest sette filmrolle var som ridderen Lancelot i filmen *Excalibur* fra 1981. Her spilte han mot blant annet Nigel Terry og Helen Mirren. Han opptrådte også i Just Jaeckins filmversjon av D. H. Lawrences *Lady Chatterleys elsker* samme år. Året etter spilte han i en filmatisering av Agatha Christies *Evil Under the Sun* (1982). I denne filmen spilte han igjen med sin tidligere medspiller fra *Misantropen*, Diana Rigg.

Clay fortsatte å opptre fast både på scenen og i et antall fjernsynsfilmer og serier. I 1984 spilte han Mike Preston i episoden «Child's Play» i TV-serien *Hammer House of Mystery and Suspense*. Året etter tok han rollen som doktor Percy Trevelyan i en episode av TV-serien *The Adventures of Sherlock Holmes* kalt «The Resident Patient». I 1992 framstilte han Kim Thomson i BBCs TV-serie *Virtual Murder*. Hans siste film var i Roger Ashton-Griffiths' kortfilm *And Beyond* (2000).

De siste årene av sitt liv underviste han i drama ved *Actors Centre* og *Academy of Live and Performing Arts*, og arbeidet også i samarbeid med sin gamle skole RADA, oftest i rollen som promotering av skolen og rådgivning av dramastudenter.

Personlig liv og død
--------------------

Clay giftet seg med skuespilleren Lorna Heilbron i 1980. Han døde av leverkreft i London i 2000. Han etterlot sin hustru, døtrene Ella (født 1981) og Madge (født 1986).

Referanser
----------

1. 1 2   Gemeinsame Normdatei, besøkt 5. mai 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   filmportal.de, Filmportal-ID 1b3f64add7d0414a9c40f1a273496f3f, besøkt 9. oktober 2017[Hentet fra Wikidata]
4. 1 2   Internet Broadway Database, Internet Broadway Database person-id 89358, besøkt 9. oktober 2017[Hentet fra Wikidata]
5. ↑   www.rada.ac.uk[Hentet fra Wikidata]

Eksterne lenker
---------------

* (en) Nicholas Clay på Internet Movie Database Rediger på Wikidata

* (sv) Nicholas Clay i Svensk Filmdatabas Rediger på Wikidata

* (da) Nicholas Clay på Filmdatabasen Rediger på Wikidata

* (da) Nicholas Clay på Scope Rediger på Wikidata

* (fr) Nicholas Clay på Allociné Rediger på Wikidata

* (en) Nicholas Clay på AllMovie Rediger på Wikidata

* (en) Nicholas Clay hos Turner Classic Movies Rediger på Wikidata

* (en) Nicholas Clay hos Rotten Tomatoes Rediger på Wikidata

* (en) Nicholas Clay hos The Movie Database Rediger på Wikidata

* (en) Nicholas Clay hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Discogs
 |